MINISTERSTVO ŠKOLSTVA,
VEDY, VÝSKUMU A ŠPORTU
	SLOVENSKEJ REPUBLIKY
	Stromová 1, 813 30  Bratislava 1
	sekcia vysokých škôl
		
Všetkým rektorom verejných vysokých škôl

Naše číslo	Vybavuje/linka		Bratislava
2010-19795/45077:1-072	Ing. Ján Kysucký	15. 11. 2010
	jan.kysucky@minedu.sk

Vec
Vypracovanie podkladov potrebných na prípravu rozpisu dotácií zo štátneho rozpočtu verejným vysokým školám na rok 2011
K podprogramu 077 12:
•	údaje o grantovej úspešnosti v získavaní finančných prostriedkov zo štátneho rozpočtu a z iných domácich zdrojov na riešenie výskumných projektov, ktoré verejné vysoké školy získali v období od 1. 11. 2009 do 31. 10. 2010,
•	údaje o grantovej úspešnosti v získavaní finančných prostriedkov zo zahraničia na riešenie výskumných projektov v rámci medzinárodnej vedeckej a vedecko-technickej spolupráce a ostatných projektov (edukačných, umeleckých a pod.), ktoré verejné vysoké školy získali v období od 1. 11. 2009 do 31. 10. 2010

Vážená pani rektorka, vážený pán rektor,

v súvislosti s prípravou rozpisu dotácií zo štátneho rozpočtu verejným vysokým školám na rok 2011 je potrebné, aby ste nám podľa pokynov zaslali podklady do 8. decembra 2010 v elektronickej podobe na adresu jan.kysucky@minedu.sk a následne aj vo vytlačenej a podpísanej verzii na odbor vedy a techniky na vysokých školách MŠVVaŠ SR. Vami zaslané tabuľky musia obsahovať údaje za všetky fakulty príslušnej vysokej školy. Zaslané podklady musia byť podpísané osobou zodpovednou za ich správnosť. Na podklady doručené elektronicky po určenej lehote sa nemusí prihliadať. V závislosti od konečného znenia metodiky rozpisu finančných prostriedkov, niektoré požadované údaje nemusia byť využité, prípadne si MŠVVaŠ SR vyžiada doplňujúce údaje.

Pokyny na vypĺňanie tabuliek o domácich grantoch

V prílohe Vám zasielame na doplnenie tabuľku domácich grantov získaných verejnými vysokými školami za obdobie od 1. 11. 2009 do 31. 10. 2010. V  tabuľke nie je potrebné uvádzať granty (dotácie), ktoré boli poskytnuté MŠVVaŠ SR (sekciou vysokých škôl) verejným vysokým školám na zabezpečenie riešenia projektov VEGA a KEGA, odbor vedy a techniky na vysokých školách tieto údaje má k dispozícii.

1)	Do tabuľky získaných domácich grantov patria iba také domáce granty, ktoré boli poskytnuté priamo na riešenie projektov výskumu alebo tvorivého umenia. Nepatria sem:
a)	dotácie poskytnuté napr. na mobility v rámci bilaterálnej spolupráce na riešení projektu na základe medzivládnych dohôd o MVTS z APVV, 
b)	granty, ktoré boli poskytnuté v rámci Európskeho sociálneho fondu alebo z európskych štrukturálnych fondov. 

2)	V prípade poskytnutej podpory na projekty rámcových programov EÚ a iných nadnárodných a európskych programov sa započítava do domácich výskumných grantov iba taká dotácia (grant), ktorú poskytlo MŠVVaŠ SR (sekcia vysokých škôl) v rámci APVV (v prípade poskytnutej podpory na „vyvolaný“ projekt komplementárny s projektom schváleným príslušnou zahraničnou inštitúciou). Treba však jasne uviesť meno poskytovateľa.

3)	V prípade, že na projekt COST boli poskytnuté prostriedky z MŠVVaŠ SR, projekt je zaradený medzi domáce výskumné granty.

4)	V tabuľkách uvádzajte sumy v eurách v celých jednotkách (nie v tisícoch). 

5)	Rozčlenenie dotácie/finančných prostriedkov prijatých vysokou školou na jej účet zvlášť v roku 2009 a v roku 2010 je potrebné z dôvodu identifikácie pri kontrole a pri sledovaní získaných finančných prostriedkov podľa rokov.

6)	Tabuľku o domácich grantoch získaných Vašou vysokou školou môžete pred jej dopĺňaním vyňať z celkovej tabuľky domácich grantov a uložiť ju pod názvom „skratkavysokejskoly_domace_granty_2010.xls“.

Pokyny na zaraďovanie zahraničných grantov medzi výskumné granty zo zahraničia

Projekt sa zaraďuje medzi výskumné granty zo zahraničia, ak sú splnené tieto podmienky:
1)	Pridelenie grantu schválila a poskytla priamo na účet verejnej vysokej školy zahraničná vedecká agentúra, Európska komisia alebo zahraničný koordinátor projektu riešeného v rámci rámcového programu EÚ, iná zahraničná inštitúcia.
2)	V prípade COST-u sa za zahraničné výskumné granty akceptujú granty poskytnuté zo zahraničia iba na základe zmluvy.
3)	Prepočítanie zahraničnej meny na EUR jednotne urobí MŠVVaŠ SR, uvádzajte, prosím pôvodnú menu finančných prostriedkov (napr. USD, CZK, GBP), ktoré boli poskytnuté Vašej vysokej škole.
4)	Pri vpisovaní výšky zahraničného grantu sa môže uvádzať iba tá časť grantu, ktorá je vyslovene určená na výskum. Nesmie sa uvádzať čiastka z poskytnutého grantu, ktorá bola určená na mobility slovenských výskumníkov, aj keď bola vložená na účet vysokej školy.
5)	Rôzne dary (vecné alebo finančné), pokiaľ sa priamo nevyužívajú vo výskume, nemožno zaradiť medzi výskumné granty, ale treba ich zaradiť medzi ostatné zahraničné granty.
6)	Pri pochybnostiach o charaktere zahraničného grantu, či ide o výskumný, alebo o „ostatný“ zahraničný grant, je rozhodujúce, či pridelenie grantu zahraničnou inštitúciou sa uskutočnilo na základe súťaže, alebo osobitného výberu spomedzi viacerých zahraničných žiadateľov o grant.
7)	Zásadnou podmienkou na akceptovanie grantu zo strany MŠVVaŠ SR je, že bol pridelený na základe zmluvy alebo obdobného dokumentu, ktorej číslo je nutné uviesť v tabuľke.
Pokyny na zaraďovanie zahraničných grantov medzi ostatné granty zo zahraničia

1)	Vedecké a vedecko-technické projekty na základe medzivládnych bilaterálnych dohôd, pokiaľ nemajú charakter mobilitných projektov, patria medzi domáce výskumné granty, lebo finančné prostriedky sa vysokej škole poskytujú iba zo štátneho rozpočtu, ale iba v tom prípade, ak boli poskytnuté dotácie na výskumné riešenie priamo z MŠVVaŠ SR alebo z APVV. 
2)	Projekty Leonardo (lifelong learnig), Comenius (cooperation projects for the training of school education staff), Erasmus a Minerva nemajú charakter výskumných projektov, a preto patria medzi ostatné zahraničné (edukačné) granty.
3)	Projekty DAAD, CEEPUS, Marie Curie a projekty SAIA s výnimkou Rakúskeho informačného centra pre vedeckú spoluprácu, ktoré poskytlo finančné prostriedky na vedu mladých prostredníctvom SAIA, sú vysokej škole poskytnuté na vycestovanie zamestnancov alebo doktorandov do zahraničia, príp. na prijatie zahraničných návštev. Takéto granty sa zaraďujú do skupiny ostatných zahraničných (mobilitných) grantov a nie medzi výskumné zahraničné granty.
4)	Projekty Európskeho sociálneho fondu a štrukturálnych fondov a PHARE sa nezaraďujú medzi domáce výskumné granty ani medzi zahraničné granty. 
5)	Projekty typu „preklad materiálov – publikácie“ sa nepokladajú za zahraničné výskumné projekty, ale sa zaraďujú medzi ostatné zahraničné granty.
6)	Projekty typu „príprava učebnice a študijných materiálov alebo reformy kurikúl“ financované zo zahraničia sa pokladajú za ostatné zahraničné (edukačné) granty.
7)	International Visegrad Fund je spolupráca charakteru mobilít a zaraďuje sa medzi ostatné zahraničné (edukačné) granty.

Ďalšie pokyny na vypracúvanie tabuliek zahraničných výskumných grantov a ostatných zahraničných grantov

1)	Každý stĺpec tabuľky je potrebné v záujme vysokej školy konkrétne vyplniť podľa názvu stĺpca. Dátumy podpisu zmluvy, dátumy začatia riešenia a skončenia riešenia zahraničného projektu je potrebné vpisovať spôsobom „zarovnané sprava“ a podľa vzoru formátovania „14.3.2010“.

2)	Názov skratky meny treba používať podľa štandardných názvov skratiek uvádzaných v kurzových prevodoch na EUR. Prepočítanie zahraničnej meny na EUR jednotne urobí MŠVVaŠ SR.

3)	V stĺpci Objem finančných prostriedkov na celé obdobie riešenia a tiež aj v stĺpci Objem finančných prostriedkov v období od 1. 11. 2009 do 31. 10. 2010  uvádzajte sumu v celých jednotkách konkrétnej meny (nie v tisícoch). K sumám už nepridávajte skratku meny.

4)	Prosíme, aby ste v týchto stĺpcoch nekombinovali sumu s dvomi rôznymi menami (napr. CZK + EUR) a ani nedávali do zátvorky prepočet na EUR. Urobí sa to jednotným prepočtom naraz z dôvodu, aby vplyv kurzových zmien neovplyvňoval výšku prepočtu ZG na EUR.

5)	Pri vkladaní údajov o poskytnutí finančných zahraničných grantov na nové projekty (obdobie                od 1. 11. 2009 do 31. 10. 2010) využite rozbaľovaciu ponuku na druh meny, ako aj rozbaľovaciu ponuku na názov vysokej školy.

6)	Do doplňujúcich údajov treba uviesť názov inštitúcie, ktorá je koordinátorom riešenia zahraničného projektu, najmä vtedy, ak je ona poskytovateľom finančných prostriedkov na Váš účet.

7)	Rozčlenenie dotácie/finančných prostriedkov prijatých vysokou školou na jej účet zvlášť v roku 2009 a v roku 2010 je potrebné z dôvodu identifikácie pri kontrole a pri sledovaní získaných finančných prostriedkov podľa rokov.

8)	Tabuľku o zahraničných výskumných a ostatných zahraničných grantoch získaných Vašou vysokou školou priamo na jej účet môžete pred jej dopĺňaním vyňať z celkovej tabuľky zahraničných grantov a uložiť ju pod názvom „skratkavysokejskoly_ZG_2010.xls“.

	Informáciu o vypracúvaní podkladov, ako aj vstupné súbory domácich výskumných grantov a zahraničných výskumných a ostatných zahraničných grantov (tabuľky) môžete nájsť na internetovej stránke MŠVVaŠ SR v časti vysoké školstvo v položke vysokoškolská veda a technika/úspešnosť domácich a zahraničných grantov k rozpisu dotácií zo štátneho rozpočtu verejným vysokým školám.

	S úctou

								prof. Ing. Peter Plavčan, CSc.
								        generálny riaditeľ

Prílohy (zaslané e-mailom a k dispozícii na našej internetovej stránke):
-	tabuľka domácich výskumných grantov
-	tabuľka zahraničných výskumných a ostatných zahraničných grantov